మోదుమూడి
"మోదుమూడి", కృష్ణాజిల్లా, అవనిగడ్డ మండలానికి చెందిన గ్రామము. పిన్ కోడ్: 521 121., ఎస్.టి.డి.కోడ్ = 08671.
సముద్రమట్టానికి 6 మీ.ఎత్తు.
ఈ గ్రామానికి సమీపంలో మాచవరం, అవనిగడ్డ, మోపిదేవిలంక, చిరువోలులంక ఉత్తరం, మోపిదేవి గ్రామాలు ఉన్నాయి.
మోపిదేవి, నాగాయలంక, రేపల్లె, చల్లపల్లి,కోడూరు (కృష్ణా)
అవనిగడ్డ, మోపిదేవి నుండి రోడ్దురవాణా సౌకర్యం ఉంది. రైల్వేస్టేషన్: రేపల్లె, తెనాలి, గుంటూరు 67 కి.మీ
మండల పరిషత్తు ప్రాథమికోన్నత పాఠశాల, మోదుమూడి.
అవనిగడ్డ మండలంలోని అశ్వరావుపాలెం, మోదుమూడి, వేకనూరు, రామచంద్రాపురం గ్రామాలకు చెందిన ప్రాథమిక వ్యవసాయ సహకార పరపతి సంఘాలను, సుమారు 8 సంవత్సరాల క్రితం, అవనిగడ్డ సంఘంలో విలీనం చేసారు. [9] 
గ్రామానికి చెందిన శ్రీ సింగం బసవపూర్ణయ్య, గ్రామంలోని ఎస్.సి.కాలనీవాసుల త్రాగునీటి అవసరాలను తీర్చేటందుకు వితరణగా అందించిన రెండు సెంట్లస్థలంలో ట్యాంకు నిర్మించి వారికి త్రాగునీరు అందించుచున్నారు. [8] 
మోదుమూడి గ్రామానికి చెందిన సంఘసేవకుడు శ్రీ తోట శ్యాం కుమార్ నాయుడు, తన తాత శ్రీ తోట శ్యామలయ్య, నాయనమ్మ శ్రీమతి సరస్వతమ్మల ఙాపకార్ధం, గ్రామంలో పశువైద్యశాల నిర్మాణానికి 8 సెంట్ల స్థలాన్ని వితరణ చేసారు. 2009 లో భవన నిర్మాణానికి శంకుస్థాపన చేసారు. రు. ఆరు లక్షలతో భవన నిర్మాణం పూర్తి అయినది. కానీ ఇంతవరకు పశువైద్యశాల ప్రారంభం కాలేదు. ఈ కేంద్రం ప్రారంభమయినచో మోదుమూడి గ్రామానికేగాక, చుట్టుప్రక్కల గ్రామాలయిన రామచంద్రాపురం, రామకోటిపురం, నలందపాలెం, సర్దాకోడు గ్రామాలకు చెందిన 14,000 పశువులకు ఈ కేంద్రం వైద్యసౌకర్యం అందించగలదు. [6]
కోనేరు ఊరచెరువు. 
2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీమతి తోట వెంకటనాగలక్ష్మి, సర్పంచిగా ఎన్నికైనారు.
మోదుమూడి గ్రామంలోని శ్రీ కోదండరామాలయంలో, ప్రతి సంవత్సరం, శ్రీరామనవమి వేడుకలు, ఐదు రోజులపాటు అత్యంత వైభవంగా నిర్వహించెదరు. ఐదవరోజూన స్వామివారిని వివిధరకాల పుష్పాలతో అలంకరించి, ప్రత్యేకపూజలు నిర్వహించెదరు. అనంతరం భక్తులకు అన్నదానం నిర్వహించెదరు. [2]
ఈ ఆలయంలో స్వామివారికి 1-10-2013 న సప్తసప్తాహ కార్యక్రమం నిర్వహించారు. ఈ ఆలయంలో ప్రతి సంవత్సరం హనుమజ్జయంతికి మూడు రోజులపాటు ఉత్సవాలు నిర్వహించెదరు. ఈ మూడురోజులలోనూ, ప్రతిరోజూ, 108 సార్లు హనుమాన్ చాలీసా పారాయణ, సింధూరపూజలు, నాగవల్లీ అర్చనలు నిర్వహించెదరు.మూడవ రోజున భక్తులకు అన్నదానం నిర్వహించెదరు. [3]
ఈ ఆలయ స్వర్ణోత్సవాలను పురస్కరించుకొని, 2015, ఫిబ్రవరి-24వ తేదీ మంగళవారం నాడు, ఆలయంలో అష్ట కలశ స్నపన నిర్వహించారు. వివిధ రకాలైన లక్ష పుష్పాలతో స్వామివారికి పుష్పార్చన నిర్వహించారు. ఆలయ ప్రాంగణంలో గోపూజ అనంతరం, శాంతిహోమాన్ని నిర్వహించారు. బుధవారంనాడు నవకలశస్నపన నిర్వహించారు. స్వామివారికి నాగవల్లీపత్ర పూజ నిర్వహించారు. ఆలయప్రాంగణంలో గోపూజ చేసి, అనంతరం శాంతిహోమం, పూర్ణాహుతి నిర్వహించారు. నాలుగురోజులుగా నిర్వహించుచున్న ఈ కార్యక్రమాలు, 26వ తేదీ గురువారంతో ముగింపుకు చేరుకున్నవి. [7]
ఈ ఆలయంలో అమ్మవారి వార్షిక మహోత్సవం, 2014, జూన్-13, శుక్రవారం నాడు వైభవంగా నిర్వహించారు. ఈ సందర్భంగా ఆలయాన్ని రంగురంగుల విద్యుద్దీపాలతో అందంగా అలంకరించారు. మేళతాళాలతో డప్పువాద్యాలతో, కళాకారులు చేసిన విన్యాసాలు పలువురిని ఆకట్టుకున్నవి. ఆలయంవద్ద అమ్మవారికి విశేష పూజా కార్యక్రమాలు నిర్వహించారు. గ్రామంలోని పలువురు మహిళలు వేలమ్మ తల్లికి నైవేద్యాలు సమర్పించి మొక్కులు తీర్చుకున్నారు. ఆలయ ప్రాంగణంలో ఉన్న పోతురాజుస్వామి జాతర మహోత్సవాన్ని నిర్వహించారు. పలువురు భక్తులు అమ్మవారిని దర్శించుకున్నారు. [4]
మోదుమూడి గ్రామశివారు మర్రిచెట్టు ప్రాంగణంలో ఉన్న ఈ ఆలయంలో, 2014, జూన్-24, మంగళవారం నాడు, స్వామివారికి అభిషేకాలు, ప్రత్యేకపూజలు నిర్వహించారు. ఈ సందర్భంగా ఆలయం భక్తులతో కిటకిటలాడినది. స్వామిని దర్శించుకొనడానికి వచ్చిన భక్తులు, బారులు తీరినారు. అనంతరం మద్యాహ్నం భక్తులకు అన్నదానం కార్యక్రమం నిర్వహించారు. [5]
ఈ ఆశ్రమాన్ని 20 సంవత్సరాల క్రితం ఏర్పరచారు. ఈ ఆశ్రమ నిర్వాహకులు శ్రీ గరికపాటి తత్వానంద, 84 సంవత్సరాల వయస్సులో, 2016, మే-14వ తేదీ శనివారంనాడు శివైక్యం చెందినారు. [10]
వరి,మినుము,మొక్కజొన్న
వ్యవసాయం
2001 వ.సంవత్సరం జనాభా లెక్కల ప్రకారం గ్రామ జనాభా 4498. ఇందులో పురుషుల సంఖ్య 2280, స్త్రీల సంఖ్య 2218, గ్రామంలో నివాస గృహాలు 1269 ఉన్నాయి. గ్రామ విస్తీర్ణం 1376 హెక్టారులు.
[2] ఈనాడు కృష్ణా/అవనిగడ్డ; 2014;ఏప్రిల్-13; 2వపేజీ.
[3] ఈనాడు కృష్ణా/అవనిగడ్డ; 2014, మే-28; 2వపేజీ.
[4] ఈనాడు కృష్ణా/అవనిగడ్డ; 2014, జూన్-14; 1వపేజీ. 
[5] ఈనాడు కృష్ణా/అవనిగడ్డ; 2014 జూన్-25; 2వపేజీ.
[6] ఈనాడు కృష్ణా/అవనిగడ్డ; 2014, ఆగష్టు-8; 3వపేజీ.
[7] ఈనాడు కృష్ణా/అవనిగడ్డ; 2015, ఫిబ్రవరి-24,25&27.
[8] ఈనాడు అమరావతి; 2015, నవంబరు-1; 43వపేజీ.
[9] ఈనాడు అమరావతి; 2015, నవంబరు-7; 44వపేజీ.
[10] ఈనాడు అమరావతి/అవనిగడ్డ; 2016, మే-15; 1వపేజీ.